als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
04. 03. 2015. >> 17:12 0
Lajmet 04.03.2015
04.03.2015
Gjukanoviq pret që me 17 mars të emërohen ministrat
Kryeministri i Malit të Zi Millo Gjukanoviq pret se me 17 mars , në seancën e parë të rregullt të parlamentit do të emërohen ministrat në vendet aktualisht të zbrazëta. Në qeveri kanë mbetur të zbrazëta vendet e ministrit të arsimit, shëndetësisë dhe kulturës, kurse Gjukanoviq nuk dëshirojë të përgjigjet se për cilët kandidatë bëhet fjalë. Me 17 mars është caktuar mbledhja e parë e rregullt në këtë vit e parlamentit republikanë dhe krijohen kushtet që të paraqiten me propozimin e kandidatëve për vendet e zbrazëta u ka deklaruar Gjukanoviq gazetarëve pas takimit të organizuar në Oden ekonomike amerikane në Mal të Zi.
PDS ka propozuar ndryshimet e kodit penal
PDS ka propozuar ndryshimet e kodit penal me të cilat parashihen dënime me burg për nënshtresat e Malit të Zi të cilët drejtë për drejtë ose në formë tjetër marrin pjesë në fushëbetejat e huaja. Ndryshimet e mëparshme ligjore në këtë temë të propozuara nga qeveria , deputetet nuk i kanë miratuar me 26 shkurt sepse PDS në paket me dënimin e mercenarve në kodin penal ka propozuar dënim me burg edhe për punëdhënësit të cilët nuk i paguajnë obligimet për kontribute sociale të punësuarve në shumë mbi 1 mijë euro. Ambasadorja amerikane Margaret Uehara në tubimin për ekstremizmin e dhunshëm të mbajtur në Budva ka theksuar se është e zhgënjyer që nuk janë miratuar ndryshimet e kodit penal duke u bërë ftesë deputetëve që ato të miratohen në mbledhjen e ardhshme. Ndryshimet aktuale të ligjit i kanë propozuar deputetët Mevlludin Nuhoxhiq, Obrad Stanishiq , Marta Shqepanoviq dhe Milorad Vuletiq duke kërkuar që të shqyrtohen me procedurë urgjente.
Gjukanoviq pret ftesën për anëtarësim në NATO deri në fund të këtij viti
Mali i Zi e pret ftesën për anëtarësim në NATO deri në fund të këtij viti , ka kumtuar kryeministri Millo Gjukanoviq duke shtuar se në qëndrimin e presidentit francezë nuk e sheh qëllimin që politika e zgjerimit të NATO-s të ngushtohet me ftesën për Malin e Zi. Ai ka theksuar se është e rëndësishme pjesa e bisedimeve përmbajtësore me presidentin francezë Fransoa Oland, kryesisht u ishte kushtuar ambicieve të Malit të Zi që gjatë këtij viti të marrin ftesën për anëtarësim në NATO, u ka deklaruar Gjukanoviq gazetarëve në takimin me titull “Hapur me kryeministrin” të cilin e organizon Oda ekonomike amerikane. Gjukanoviq konsideron se NATO më shumë përgjegjësi e ka kumtuar planin e vetë në Kardif që deri në fund të këtij viti ministrat e punëve të jashtme të vendeve anëtare të NATO-s do të vlerësojnë nëse Mali i Zi ka plotësuar kushtet për marrjen e ftesës, ka theksuar Gjukanoviq.
Kentera - deklarata e Oland nuk ka të bëjë me Malin e ZI
Deklarata e presidentit të Francës Fransoa Oland se NATO nuk duhet të zgjerohet nuk ka të bëjë me Malin e ZI , ka vlerësuar kryetari i Këshillit drejtues të aleancës së Atlantikut verior Savo Kentera . Ai ka theksuar se konsideron se Oland ka menduar për Ukrainën, Gjorgjin ose Moldavinë . Unë shpresoj dhe dua të besoj se kështu ka menduar Oland. Megjithatë nëse ka menduar për të gjitha shtetet aspirante , përfshirë këtu edhe Malin e Zi atëherë ky nuk është mesazh i mirë , i ka deklaruar Kentera agjencisë MINA.
Deklerata e presidentit francezë nuk është inkurajuese për Malin e Zi
Deklerata e presidentit francezë nuk është inkurajuese për Malin e Zi , mirëpo, ajo nuk duhet të jetë arsye për qeverinë e Malit të Zi që të mos i plotësojë kushtet për anëtarësim në aleancë, konsideron Lëvizja Qytetare. Njëri ndër themeluesit e lëvizjes Dritan Abazoviq , ka deklaruar për agjencinë MINA se ky mesazh nuk inkurajon dhe nuk është sinjal pozitiv për Malin e Zi dhe anëtarësimin e tij në NATO. Është e mundur se janë të tilla disa rrjella në skenën gjeopolitike dhe se një superfuqi siç është Franca kërkon që të ndalohet zgjerimi i NATO-s , mirëpo mendoj se banorët e Malit të Zi më tepër duhet ti shqetësojë mungesa e rezultateve dhe pa aftësia jonë që ta meritojmë këtë ftes, ka theksuar Abazoviq.
PSD- Mali i Zi synon anëtarësimin në UE dhe në NATO pa marr para sysh mendimin e ndokujt
Mali i Zi synon anëtarësimin në UE dhe në NATO pa marr para sysh mendimin e njerëzve për të cilët nuk dihet se kënd prezantojnë, ka kumtuar Partia social demokratike. Kjo parti ka reaguar ndaj vlerësimeve të Demokracisë së Re Serbe se me deklaratën e presidentit francezë Fransoa Oland, për zgjerimin e aleancës është çështje e kryer për NATO integrimet e Malit të ZI. Për fatin e tyre të keq, por për fatin e mirë të banorëve dhe shtetin , Mali i Zi do të synojë anëtarësimin në UE dhe në NATO pa marrë parasysh mendimet e grupeve të njerëzve për të cilët nuk dihet se këndë prezantojnë ka theksuar Staniq, në deklaratën dorëzuar agjencisë MINA.
Jovetiq-Mali i Zi duhet të lirohet nga presionet e afateve
Mali i Zi duhet të lirohet nga presionet e afateve sepse nuk duhet të jetë problem nëse këtë vit nuk e fiton ftesën për anëtarësim në NATO ka theksuar analisti i Institutit për studimet strategjike dhe projektime Ivan Jovetiq. Ai ka shtuar se ekzistojnë dy shkaqe që nuk duhet shqetësuar për shkak të deklaratës së presidentit francezë i cili ka theksuar se Franca konsideron se kërkesat e vendeve aspirante për anëtarësim në NATO duhet refuzuar sepse për momentin aleanca nuk duhet të zgjerohet. Së pari kjo deklaratë është kundërtezë e kryesuesit të Asamblesë parlamentare të NATO-s dhe së dyti duhet pritur megjithatë të shihet se çka donë të thotë në realitet kjo deklaratë .
Nikolliq: Të jashtmit përpiqen ta rrëzojnë Vuçiqin
Presidenti i Serbisë, Tomisllav Nikolliq, ka deklaruar mbrëmë se qendrat e jashtme të fuqisë po përpiqen që nëpërmes mediave ta rrëzojnë kryeministrin, Aleksandar Vuçiq, dhe “të gjitha autoritetet” në Serbi.
“Mendoj se dikush fshihet, nuk dëshiron të thotë hapur, por dikur fshihet dhe i rrëzon të gjitha autoritetet në Serbi nëpërmjet gazetarëve, të cilët për këtë marrin para”, i ka thënë Radio Televizionit të Serbisë Nikolliq.
Në pyetjen se të dyshuarit eventualë për rrëzimin e autoriteteve në Serbi a gjenden në vend apo jashtë tij, ai tha se ata janë jashtë Serbisë, raporton agjencia Beta.
Putini kërkon nga policia zbardhjen e vrasjeve politike
Presidenti i Rusisë, Vladimir Putin, ka thënë se Rusia duhet të heq qafe “turpin dhe tragjedinë” siç ishte rasti i vrasjes së politikanit opozitar, Boris Nemtsov. Ai ka kërkuar nga policia që patjetër të zbardhë vrasjet politike.
Duke folur para zyrtarëve të lartë të ministrisë së punëve të brendshme, Putin duket se e pranon dëmin që i është shkaktuar reputacionit të Rusisë për shkak të vrasjeve të kritikëve të qeverisë. Boris Nemtsov është vrarë pak metra larg Kremlinit, natën e 27 shkurtit. “Vëmendja më serioze duhet dhënë krimeve të profilit të lartë, përfshirë edhe ato me nuanca politike”, ka thënë Putin. “Është e nevojshme që Rusia të heq përfundimisht qafe turpin dhe tragjeditë siç është kjo që sapo e kemi përjetuar dhe dua të them vrasjen e paciptë të Boris Nemtsovit në qendër të kryeqytetit”, ka thënë më tej lideri rus.
Ka të dyshuar në rastin Nemtsov
Udhëheqësi i Shërbimit Federal të Sigurisë së Rusisë (FSB) ka thënë sot se ka të dyshuar për vrasjen e liderit opozitar rus, Boris Nemtsov, por ai nuk ka dhënë ndonjë të dhënë tjetër. Aleksandr Bortnikov, ka thënë se gjithmonë ka të dyshuar, por nuk ka treguar nëse janë gati të zgjidhin rastin. Nemtsov, një kritik i ashpër i presidentit rus, Vladimir Putin, është vrarë afër Kremlinit më 27 shkurt. Ai është varrosur në periferi të Moskës në një ceremoni emocionale ku morën pjesë mijëra njerëz. Putin e ka quajtur provokim vrasjen e tij më qëllim destabilizimin e vendit ndërsa është zotuar se do të sjellë para drejtësisë personat që janë përgjegjës.
Kundërshtarët e qeverisë frikësohen se kjo mund të mos ndodh, duke kujtuar vrasjen e disa kritikëve të Kremlinit në të kaluarën, raste këto që nuk janë zgjidhur asnjëherë. Hetuesit kanë thënë se janë duke shikuar disa motive të vrasjes së Nemtsovit, përfshirë edhe ekstremistët islamik, konfliktin në Ukrainë dhe jetën e tij private.
Hollande, presidenti i parë francez që e viziton Kubën
Presidenti i Francës, Francois Hollande do të udhëtojë drejt Kubës në muajin maj, për të shënuar vizitën e parë zyrtare të një udhëheqësi të shtetit francez në shtetin ishull. Udhëtimi që u bë publik sot pritet të jetë i pari i një lideri perëndimor në një shtet komunist prejse SHBA-të dhe Kuba njoftuan rivendosje historike të marrëdhënieve miqësore, njoftim ky që u bë në muajin dhjetor. Ndërkohë, BE-ja dhe regjimi komunist do të vazhdojnë negociatat më 4 dhe më 5 mars me qëllim të normalizimit të marrëdhënieve. Marrëdhëniet diplomatike në mes të BE-së dhe Kubës janë pezulluar në vitin 2003 për shkak të situatës së rëndë të të drejtave të njeriut në vendin komunist. Presidenti amerikan, Barack Obama ka thënë se shpreson që SHBA-të do të hapin ambasadën në Havana në muajin prill.
SHBA dhe Irani i vazhdojnë bisedimet atomike
Zyrtarët e lartë amerikanë dhe iranianë e kanë filluar ditën e tretë të bisedimeve për programin atomik të Iranit në pushimoren Montro në Zvicrës. Sekretari amerikan i shtetit, John Kerry, dhe ministri i jashtëm iranian, Mohammad Javad Zarif, sot i kanë vazhduar diskutimet e tyre, vetëm disa orë pasi kryeministri i Izraelit, Benjamin Netanyahu, ka tërhequr vërejtjen se kjo marrëveshje mund ta “hapë rrugën e Iranit kah bomba” atomike, e jo që ta ndalë prodhimin e saj. Shtetet e Bashkuara së bashku me Britaninë, Kinën, Francën, Gjermaninë dhe Rusinë, po synojnë arritjen e marrëveshjes me Iranin, me të cilën do të kufizohej programi atomik i Iranit në këmbim për zbutje të sanksioneve ndërkombëtare. Duke reaguar ndaj fjalimit të Netanyahut në Kongresin e Shteteve të Bashkuara, presidenti amerikan, Barack Obama, tha se kryeministri izraelit nuk ka ofruar alternativë të vlefshme. Gjashtë fuqitë botërore dhe Irani e kanë caktuar fundin e muajit mars si afat për arritjen e marrëveshjes kornizë, ndërsa 30 qershori është afat i i fundit për arritjen e marrëveshjes së plotë.
Ukrainë: 32 të vrarë nga shpërthimi në një minerë
Kryetari i Parlamentit të Ukrainës, Volodymur Hroysman, thotë se së paku 32 vetë janë vrarë nga eksplodimi në një minierë të thëngjillit në qytetin lindor Donjeck, që është nën kontrollin e seperatistëve pro rusë.
“Tragjedia ndodhi këtë mëngjes në minierën Zasyadko”, tha Hroysman, duke i nderuar punëtorët që e humbën jetën. Më herët, autoritetet separatiste në Donjeck kanë thënë se ka shqetësime se 73 vetë janë të bllokuar në minierë, pas një shpërthimi të metanit. Këto autoritete thanë se 14 vetë janë plagosur dhe kanë theksuar se eksplodimi nuk është shkaktuar nga sulmi artilerik. Qyteti Donjeck, në pjesën lindore të Ukrainës, shpeshherë është goditur nga artileria gjatë konfliktit ndërmjet separatistëve pro rusë, që mbështeten nga Rusia, dhe forcave qeveritare të Ukrainës. Prej muajit prill, kur ka filluar ky konflikt, janë vrarë më se 6 mijë vetë.
Liderët: Duhet aksion i “fuqishëm” në Ukrainë
Franca thotë se presidenti amerikan, Barack Obama, dhe liderët evropianë janë pajtuar se “reagimi i fuqishëm” do të jetë i domosdoshëm, nëse armëpushimi ndërmjet Ukrainës dhe separatistëve pro rusë nuk respektohet. Zyra e presidentit të Francës, Francois Hollande, ka njoftuar mbrëmë se gjatë një video konference, liderët kanë theksuar mbështetjen e tyre për armëpushimin e arritur në Minsk. “Ata janë pajtuar se reagim i fuqishëm nga komuniteti ndërkombëtar do të jetë i domosdoshëm, në rast se në mënyrë madhore shkelet procesi i Minskut”, thuhet në deklaratën franceze. Në këtë mbledhje kanë marrë pjesë edhe liderët e Britanisë, Gjermanisë dhe Italisë, dhe presidenti i Këshillit Evropian, Donald Tusk.
Kievi dhe qeveritë perëndimore e akuzojnë Rusinë për mbështetje të separatistëve në pjesën lindore të Ukrainës, me trupa dhe armatime, përkundër marrëveshjes për armëpushim të arritur më 12 shkurt.
Rusia i ka kundërshtuar këto akuza.
Sot në Mal të Zi ka mbajtur mot me vranësira të pakta dhe i thatë. Frynë erë e dobët deri mesatare nga drejtimet jugore.
Temperaturat: Ulqin 18, Budvë 17, Podgoricë, Tivar e H. Novi 16, Tivat 15, Rozhaj 13, Cetinë 12, Nikshiq 11, Beranë 10, Kollashin . B. Pole e Shavnik 9, Plevle 8, Pluzhinë 6 dhe në Zhablak 5 .
Për nesër parashihet të mbajë mot i vranët , në viset jugore dhe qendrore me reshje të shiut e bubullimë , kurse në veri dhe në viset e larta me reshje të borës. Do të fryjë erë mesatare deri e fortë lindore dhe jug lindore. Temperatura e mëngjesit prej -1 deri në 13, kurse më e larta e ditës prej 0 deri në 14 g. C.
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn